                                                                                                                                           ПРОЕКТ!
                                                          Д О Г О В О Р
ЗА ПРОЕКТИРАНЕ И СТРОИТЕЛСТВО /ИНЖЕНЕРИНГ/


Днес, .................2016 г., в гр. Генерал Тошево,  между:
ОБЩИНА ГЕНЕРАЛ ТОШЕВО, с адрес : гр.Генерал Тошево, ул.”Васил Априлов” № 5 и  БУЛСТАТ 000852633, представлявана от Валентин Димитров – Кмет и Мария Върбанова – Главен счетоводител, наричана за краткост ВЪЗЛОЖИТЕЛ, от една страна,

и, 
………………………, представлявано от …………………………. със седалище и адрес на управление ………………………….., ЕИК/БУЛСТАТ ………………………….., наричан за краткост „ИЗПЪЛНИТЕЛ“, от друга страна 
Настоящият договор се сключва на основание чл.20, ал.3, т.1 от ЗОП за възлагане на обществена поръчка с предмет: „Изграждане (проектиране и строителство) на изкуствени неравности и повдигнати пешеходни пътеки по общинската и републиканската пътна мрежа на територията на община Генерал Тошево”, с който страните се споразумяха за следното: 
І. ПРЕДМЕТ НА ДОГОВОРА. ЦЕНИ И НАЧИН НА ПЛАЩАНЕ. 

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши: проектиране и строителство на изкуствени неравности и повдигнати пешеходни пътеки по общинската и републиканската пътна мрежа на територията на община Генерал Тошево, описани подробно в Техническата спецификация на ВЪЗЛОЖИТЕЛЯ, и съгласно Техническото и Ценово предложение на ИЗПЪЛНИТЕЛЯ, представляващи неразделна част от договора. 

Чл. 2. Мястото на изпълнение на договора е територията на Община Генерал Тошево. 

Чл. 3. Общата стойност на договореното проектиране и СМР е в размер на ……………………. /словом/ лв.  без ДДС или ……………./словом/ с ДДС  /до 53 333, 34 лв. без ДДС/.
Чл. 4.  Разплащането се извършва по действително извършени количества СМР, по представена количествено-стойностна сметка, изготвена след извършване на проектирането.

Чл. 5.  Всички разходи надвишаващи договореното, които ИЗПЪЛНИТЕЛЯТ  е извършил са за негова сметка.

Чл. 6. След завършване на договорените СМР, ИЗПЪЛНИТЕЛЯТ уведомява ВЪЗЛОЖИТЕЛЯ и насрочва процедура за тяхното приемане, което се удостоверява с подписване на Констативен протокол. 

Чл. 7. Не подлежат на промяна за целия период на изпълнение до приключване на обекта, стойностните показатели за формиране на единичните цени.

Чл. 8. (1) ВЪЗЛОЖИТЕЛЯТ извършва плащането по настоящия договор в срок до 30 (тридесет) дни след съставянето и подписването на Констативен протокол за установяване на извършените видове и количества строително-монтажни работи, доказани по цени с КСС, и получаване на оригинална фактура от ИЗПЪЛНИТЕЛЯ, по следната банкова сметка:

	Банка, адрес
	

	BIC
	

	IBAN
	


(2) При промяна на банковата сметка ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ в срок от 3 (три) работни дни от датата на промяната.

В случай че ИЗПЪЛНИТЕЛЯТ не уведоми ВЪЗЛОЖИТЕЛЯ се счита, че плащанията са надлежно извършени. 

Чл. 9 (1) Когато ИЗПЪЛНИТЕЛЯТ е посочил в офертата си, че при изпълнението на обществената поръчка ще използва подизпълнител/и, той сключва договор/и за подизпълнение с посочения/ите в офертата му подизпълнител/и в 3-дневен срок от сключване на договор за обществена поръчка. 
(2) В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, ИЗПЪЛНИТЕЛЯТ е длъжен да предостави копие на договора или на допълнителното споразумение на ВЪЗЛОЖИТЕЛЯ заедно с доказателствата, че са изпълнени условията по чл.66, ал.2 и 11 от ЗОП. (хипотезата важи в случай, че ИЗПЪЛНИТЕЛЯТ е сключил договор за подизпълнение към този договор).
ІІ. ВЛИЗАНЕ В СИЛА И СРОК НА ДОГОВОРА

Чл. 10. Договорът влиза в сила от деня на сключването му и е със срок на изпълнение до ……………….. (……………….) календарни дни, съгласно Техническото предложение на ИЗПЪЛНИТЕЛЯ, неразделна част от този договор.   

Чл. 11. Срокът за изпълнение на отделните дейности на поръчката, е както следва: 

· Срок за изпълнение на проектирането до …………… (……………….) календарни дни, считано от деня, следващ датата на подписване на договора /но не повече от 20 /двадесет/ календарни дни;

· Срок за изпълнение на строително-монтажните работи е до …………… (……………….) календарни дни, считано от датата на протокола за откриване на строителната площадка и приключва с издаването на Констативен протокол, но не повече от 40 /четиридесет/ календарни дни.
ІІІ.
ПРОЕКТИРАНЕ.
Чл. 12. (1) Проектите се изготвят съгласно задание за проектиране и се представят в общината за одобрение и издаване на разрешение за строеж, в съответствие с нормативната уредба.

(2) Приемането на изготвените проекти става с Приемо-предавателен протокол, подписан от ВЪЗЛОЖИТЕЛЯ и ИЗПЪЛНИТЕЛЯ.  

Чл. 13. (1) В случай, че бъдат констатирани недостатъци, същите се описват в отделен протокол, като се определя и подходящ срок за тяхното отстраняване.

(2) Ако недостатъците са толкова съществени, че изработеното не може да се използва съобразно предназначението й или съобразно изискванията на ВЪЗЛОЖИТЕЛЯ, Възложителят не дава срок за отстраняване, не приема работата и прекратява договора. 

​ІV. ПРАВА И ЗАДЪЛЖЕНИЯ НА СТРАНИТЕ.

Чл. 14. Права и задължения на ВЪЗЛОЖИТЕЛЯ.

(1) ВЪЗЛОЖИТЕЛЯТ има право:

                                                             

1. във всеки момент от изпълнението на настоящия договор да осъществява контрол върху качеството и количеството по изпълнените строителни и монтажни работи, както и срока за цялостното изпълнение на обекта;
 
                                                             

2. да изисква от ИЗПЪЛНИТЕЛЯ да отстрани всички появили се дефекти и скрити недостатъци на изпълнените от него строителни и монтажни работи по реда и в сроковете, определени в договора;

3. да изисква промени в рамките на заданието, които не могат да бъдат в противоречие с действащите нормативни изисквания.

4. При посочен/и в офертата на ИЗПЪЛНИТЕЛЯ подизпълнител/и, да изиска от ИЗПЪЛНИТЕЛЯ да му представи договор/и за подизпълнение в срок до 3 /три/ дни от сключването на договор за подизпълнение или на допълнително споразумение за замяна на посочен в офертата подизпълнител.


(2) ВЪЗЛОЖИТЕЛЯТ е длъжен:

1. да предостави на ИЗПЪЛНИТЕЛЯ строителна площадка за изграждане на обекта – предмет на настоящия договор;

2. да осигури достъп на ИЗПЪЛНИТЕЛЯ до обекта;

3. да съдейства за изпълнението на договорените СМР;

4. да приеме в срок изпълнените СМР;

5. да заплати договорените в срокове и при условията на договора дължимите суми на ИЗПЪЛНИТЕЛЯ;

Чл. 15. Права и задължения на ИЗПЪЛНИТЕЛЯ:

(1) ИЗПЪЛНИТЕЛЯТ има право:

1. Да получи дължимото възнаграждение по настоящия договор при условията и в сроковете по договора;

2. Да иска и да получи от ВЪЗЛОЖИТЕЛЯ оказване на необходимото съдействие за изпълнение на договора;

3. Да изиска допълнителни изходни данни в случай, че в процеса на работа се появи необходимост от тях.

(2) ИЗПЪЛНИТЕЛЯТ се задължава:

1. Да изпълни проектната разработка професионално, качествено, в съответствие със заданието за проектиране и извършените съгласувания с ВЪЗЛОЖИТЕЛЯ, както и с действащите нормативни актове и в срока съгласно настоящия договор.

2. Да предаде готовия проект със следните материали, комплектувани съгласно Наредба № 4/21.05.2001г. на МРРБ за обхвата и съдържанието на инвестиционните проекти: част Пътна и  Организация на движението - 3 екземпляра на хартиен носител и на ел. носител формат – dxf, количествено-стойностна сметка. 
3. Да съгласува проекта с Областна дирекция на МВР сектор „Пътна полиция” гр.Добрич; 

4. да осигури отстраняването на всички непълноти и грешки в проектните разработки във възможно най-кратки договорени с ВЪЗЛОЖИТЕЛЯ срокове, без допълнително заплащане.  

5. да осигури одобряването на проектните разработки в проектно отношение и участва в експертизата, докладването и  разглеждането им от одобряващите и контролни органи. 
6. Да изпълни възложените му СМР качествено и в срок, при спазване на всички технически нормативни документи действащи в областта на инфраструктурните обекти и съобразно изискванията на ВЪЗЛОЖИТЕЛЯ.

7. Да влага в СМР висококачествени материали и строителни изделия, както и да извършва качествено СМР. 

8. ИЗПЪЛНИТЕЛЯТ отговаря изцяло за всички СМР на обекта. Той възстановява за своя сметка всички щети, причинени виновно от негови работници, специалисти и трети лица.

9. ИЗПЪЛНИТЕЛЯТ урежда с ангажираните от него работници и специалисти всички трудовоправни отношения. Той осигурява техническата безопасност и охрана на труда.

10. ИЗПЪЛНИТЕЛЯТ поддържа ред и чистота в района на обекта по време на извършването на СМР и при завършването им е длъжен да предаде обекта чист и освободен от механизация, съоръжения, строителни материали, отпадъци и др.

11. ИЗПЪЛНИТЕЛЯТ се задължава да спазва изискването за разделно събиране на отпадъците образувани по време на строително-ремонтните работи с цел оползотворяване.
12. ИЗПЪЛНИТЕЛЯТ носи отговорност пред Възложителя, ако при извършване на СМР е допуснал отклонения от изискванията, предвидени в техническата документация или е нарушил императивни разпоредби на нормативни актове.

13. ИЗПЪЛНИТЕЛЯТ е длъжен при констатиране от страна на ВЪЗЛОЖИТЕЛЯ на некачествено извършени СМР или влагане на некачествени или нестандартни материали, да прекрати извършването на некачествените СМР и отстрани нарушенията за своя сметка в срок до 5 /пет/ дни от констатирането им.

14.ИЗПЪЛНИТЕЛЯТ се задължава да направи всичко необходимо по време на извършване на СМР да не допусне повреди или разрушение на инженерната инфраструктура в и извън границите на обекта при осъществяване на действия по изпълнение на договора.

14.1. В случай, че по своя вина причини щети по предходната точка, то възстановяването им е за негова сметка.

14.2. В случай, че причини щети по т.14, то същият освен възстановяване, дължи неустойка в размер на 10 % от стойността на разрушеното. 

15. ИЗПЪЛНИТЕЛЯТ се задължава да използва посочения от него ръководен екип и технически персонал.
16. Да сключи договор/и за подизпълнение с посочените в офертата му подизпълнители и да представи оригинален екземпляр на ВЪЗЛОЖИТЕЛЯ в срок до 3 дни. 

ИЗПЪЛНИТЕЛЯТ не може да ползва подизпълнител при изпълнението на СМР, когато е декларирал при подаване на офертата си, че няма да ползва такъв.

17. ИЗПЪЛНИТЕЛЯТ се задължава да не разпространява по никакъв начин сведения и факти станали му известни при изпълнение на настоящия договор в срок до една година от датата на изтичане на срока му, а именно: от информационната система на Възложителя; за пропускателния режим; контрола на достъп; видеонаблюдение и противопожарно известяване; физически и софтуерни мерки за сигурност; разположение и контрол на информационните активи. 

V. НОСЕНЕ НА РИСКА.

Чл. 16. (1) Рискът от случайно погиване или повреждане на извършено строителство, конструкции, материали, строителна техника и др. подобни,  намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ.

(2) ВЪЗЛОЖИТЕЛЯТ носи риска от погиване или повреждане на вече изпълнени дейности, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

(3) ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат, на които възникнат: смърт или злополука на което и да било физическо лице на обекта, загуба или нанесена вреда на каквото и да било имущество в следствие изпълнение предмета на договора през времетраене на строителството.
VI.
ГАРАНЦИОННИ СРОКОВЕ

Чл. 17. (1) Гаранционният срок на извършените строителни работи е .............. (.................) месеца/години, съгласно Техническото предложение на ИЗПЪЛНИТЕЛЯ, неразделна част от договора.
(2) ИЗПЪЛНИТЕЛЯТ се задължава за своя сметка да отстрани всички недостатъци появили се в гаранционния срок. За целта ВЪЗЛОЖИТЕЛЯТ уведомява писмено ИЗПЪЛНИТЕЛЯ описвайки видовете и местоположението на откритите недостатъци. 

(3) В случай че ИЗПЪЛНИТЕЛЯТ не предприеме действия за отстраняване на дефектите и недостатъците, констатирани в гаранционния срок, и/или не ги отстрани в съгласуван с ВЪЗЛОЖИТЕЛЯ срок, ВЪЗЛОЖИТЕЛЯТ има право да ги отстрани за сметка на ИЗПЪЛНИТЕЛЯ. Освен направените разходи за отстраняване на констатираните недостатъци, ИЗПЪЛНИТЕЛЯТ дължи на ВЪЗЛОЖИТЕЛЯ и неустойка в размер на четворния размер на направените разходи за отстраняване на недостатъците.  

(4) Отстраняването на недостатъците се установява с подписването на двустранен протокол от представители на ВЪЗЛОЖИТЕЛЯ и ИЗПЪЛНИТЕЛЯ.
                                            VII. ГАРАНЦИЯ ЗА ИЗПЪЛНЕНИЕ
Чл. 19. (1) При подписване на договора ИЗПЪЛНИТЕЛЯТ е длъжен да предостави на ВЪЗЛОЖИТЕЛЯ гаранция за добро изпълнение в размер на 5 % (пет на сто) от общата стойност на договора по чл.3, без включен ДДС или ………………… /словом/ лева.  
(2) Гаранцията по ал.1 се възстановява до 30 /тридесет/ дни след приемане на СМР на обекта, без да се дължат лихви на ИЗПЪЛНИТЕЛЯ  и след получено писмено искане от страна на ИЗПЪЛНИТЕЛЯ.

(3) ИЗПЪЛНИТЕЛЯТ представя гаранция за изпълнение на договора под формата на банкова гаранция или парична сума по свой избор.

 Чл. 20. (1) Гаранцията за изпълнение е платима на ВЪЗЛОЖИТЕЛЯ в следните случаи:

 1. за компенсиране на ВЪЗЛОЖИТЕЛЯ за разходи, направени за отстраняване на констатирани недостатъци, свързани с предмета на договора, както и за вреди.

2.  за удържане на неустойки .
3.  при прекратяване на договора по вина на ИЗПЪЛНИТЕЛЯ 

4. за разходи на ВЪЗЛОЖИТЕЛЯ За отстраняване на недостатъци в строително-монтажните работи, констатирани след датата на завършване.

(2) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.
(3) ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 10 /десет/ дни.
(4) ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.
VІІІ. ПРЕКРАТЯВАНЕ НА ДОГОВОРА.
Чл. 21. Настоящият договор се прекратява:

1. С изтичане на уговорения срок или достигане на сумата посочена в Раздел І;

2. С окончателното му изпълнение;

3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

4. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата;

5. При обявяване в несъстоятелност на ИЗПЪЛНИТЕЛЯ или при прекратяване на дейността му;
(2) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. Забави изпълнението на някое от задълженията си по договора с повече от 10 (десет) календарни дни;

2. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му; 

3. Бъде обявен в несъстоятелност или когато е в производство по несъстоятелност или ликвидация.

VІІІ. САНКЦИИ И НЕУСТОЙКИ

Чл. 22. Ако ИЗПЪЛНИТЕЛЯТ забави изпълнението на някое от задълженията си по договора с повече от 10 (десет) работни дни, същият дължи на ВЪЗЛОЖИТЕЛЯ неустойка в размер на 1% (един процент) за всеки просрочен ден, но не повече от 20% (двадесет процента) от цената на посочена в Раздел І.

Чл. 23. (1) В случай че, ИЗПЪЛНИТЕЛЯТ не отрази направените препоръки и забележки, относно грешки, непълноти и недостатъци, отразени в протокола по чл. 13, ал. 1, ИЗПЪЛНИТЕЛЯТ дължи неустойка на ВЪЗЛОЖИТЕЛЯ, в размер от  20% (двадесет процента) от цената на договора. 
(2) При прекратяване съгласно чл. 21, ал. 2 от настоящия договор, ВЪЗЛОЖИТЕЛЯТ не дължи възнаграждение на ИЗПЪЛНИТЕЛЯ, а ИЗПЪЛНИТЕЛЯТ дължи неустойка в размер на 30% (тридесет процента) от стойността на договора без ДДС.

Чл. 24. При виновно некачествено или неточно извършване на СМР, освен задължението за отстраняване на дефектите и изпълнение, съгласно уговореното, ИЗПЪЛНИТЕЛЯТ дължи и неустойка в размер на 10% (десет процента) от стойността на некачествено или неточно извършените СМР.

Чл. 25. При неотстраняване на появилите се дефекти в гаранционния срок, ИЗПЪЛНИТЕЛЯТ дължи направените разходи за отстраняването им в четворен размер.
Чл. 26. Всички санкции, наложени от общински и държавни органи, във връзка със строителството са за сметка на ИЗПЪЛНИТЕЛЯ. 

Чл. 27. При прекратяване на работата по независещи от двете страни причини не се дължат неустойки, като ВЪЗЛОЖИТЕЛЯТ заплаща стойността на извършените до момента на прекратяване работи, установени със споразумителен протокол. 

ІХ. НЕПРЕОДОЛИМА СИЛА

Чл. 28. Страните по настоящия договор не си дължат обезщетение за понесени вреди и загуби, ако последните са причинени в резултат на непредвидени обстоятелства.

Чл. 29. (1) „Непредвидени обстоятелства” по смисъла на този договор са обстоятелствата по § 2, т. 27 от ДР на ЗОП, а именно: „обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия. В този случай страните се освобождават от отговорност за неизпълнение на задълженията си.

(2) Не представляват „непредвидени обстоятелства” събития, причинени по небрежност или чрез умишлено действие на ВЪЗЛОЖИТЕЛЯ или ИЗПЪЛНИТЕЛЯ или на негови представители и/или служители.
Чл. 30. В случай на „непредвидени обстоятелства” по смисъла на § 2, т. 27 от ДР на ЗОП, Възложителят ще заплати на Изпълнителя само стойността на извършените и приети към момента на установяване на тези обстоятелства дейности.

Чл. 31. Докато траят „непредвидените обстоятелства”, изпълнението на задълженията и свързаните с тях насрещни задължения се спира.
Х. ЗАКЛЮЧИТЕЛНИ РАЗПОРЕДБИ

Чл. 32. За неуредените в договора въпроси се прилагат разпоредбите на действащото законодателство.

Чл. 33.  Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

Чл. 34. Всички съобщения между страните във връзка с този договор следва да бъдат в писмена форма за действителност.

Чл. 35. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България.
Настоящият договор се състави и подписа в два еднообразни екземпляра - един за ВЪЗЛОЖИТЕЛЯ и един за ИЗПЪЛНИТЕЛЯ.
Неразделна част от договора е:

1. Техническо предложение на Изпълнителя
2. Ценово предложение на Изпълнителя
ЗА ВЪЗЛОЖИТЕЛ: ………………
 
                               ЗА ИЗПЪЛНИТЕЛ: 
ВАЛЕНТИН ДИМИТРОВ




          ………………
КМЕТ НА ОБЩИНА ГЕНЕРАЛ ТОШЕВО

МАРИЯ ВЪРБАНОВА

ГЛАВЕН СЧЕТОВОДИТЕЛ
Съгласували: 


        



